b'\n_START_ARTICLE_\nOpel Calibra\n_START_SECTION_\nIstorie\n_START_PARAGRAPH_\n\xc3\x8en august 1989, la Frankfurt Motor Show, concernul Opel \xc8\x99i-a prezentat noul Coup\xc3\xa9, Opel Calibra, o ma\xc8\x99in\xc4\x83 cu un concept complet nou: elegant\xc4\x83 \xc8\x99i spa\xc8\x9bioas\xc4\x83, dotat\xc4\x83 cu tehnologie impresionant\xc4\x83  \xc8\x99i la un pre\xc8\x9b atractiv. Opel Calibra a fost dotat din start cu ABS, servodirec\xc8\x9bie, servofr\xc3\xa2n\xc4\x83, discuri de fr\xc3\xa2n\xc4\x83 pe toate cele patru ro\xc8\x9bi, oglinzi electrice/\xc3\xaenc\xc4\x83lzite, suspensie independent\xc4\x83 pe toate cele patru ro\xc8\x9bi \xc8\x99i scaune sport. Varianta de baz\xc4\x83 a Opel Calibra a fost comercializat\xc4\x83 la un pre\xc8\x9b de 33.900 DM (m\xc4\x83rci)._NEWLINE_\xe2\x96\xa0 1990_NEWLINE__NEWLINE_Ma\xc8\x99inile aerodinamice nu sunt frumoase, ma\xc8\x99inile sport sunt de cele mai multe ori prea joase, au dou\xc4\x83 locuri \xc8\x99i ofer\xc4\x83 prea pu\xc8\x9bin spa\xc8\x9biu pentru bagaje. Opel Calibra a reu\xc8\x99it s\xc4\x83 \xc3\xaenving\xc4\x83 aceste prejudec\xc4\x83\xc8\x9bi fiind cea mai aerodinamic\xc4\x83 ma\xc8\x99in\xc4\x83 de serie, dar p\xc4\x83str\xc3\xa2nd un "look" deosebit, av\xc3\xa2nd patru locuri \xc8\x99i un portbagaj de 300 de litri. Pentru \xc3\xaenceput, Calibra a fost disponibil\xc4\x83 in dou\xc4\x83 variante de motorizare: 1998 cmc 8v cu o putere de 115 CP \xc8\x99i 1998 cmc 16v cu o putere de 150 CP, ambele cu trac\xc8\x9biune fa\xc8\x9b\xc4\x83. \xc3\x8en primul an de la lansare Calibra a reu\xc8\x99it s\xc4\x83 v\xc3\xa2nd\xc4\x83 29 431 unit\xc4\x83\xc8\x9bi._NEWLINE_\xe2\x96\xa0 1991_NEWLINE__NEWLINE_Opel Calibra se bucur\xc4\x83 de un succes nea\xc8\x99teptat \xc8\x99i au fost produse nu mai pu\xc8\x9bin de 97.443 de ma\xc8\x99ini. Tot \xc3\xaen acela\xc8\x99i an Opel lanseaz\xc4\x83 (op\xc8\x9bional) o variant\xc4\x83 de transmisie 4x4 pentru ambele modele (8 valve respectiv 16 valve). Costul modelului 16v 4x4 se ridic\xc4\x83 la aproximativ 44.200 DM._NEWLINE_\xe2\x96\xa0 1992_NEWLINE__NEWLINE_Dup\xc4\x83 o carier\xc4\x83 de numai 1 an, modelul 2.0 16v 4x4 este \xc3\xaenlocuit. Cel mai puternic propulsor montat pe Opel Calibra este lansat \xc3\xaen acest an. Un motor turbo de 1998 cmc, 16 valve ce oferea nu mai pu\xc8\x9bin de 204 CP, legat la o cutie de viteze Getrag \xc3\xaen 6 trepte. Modelul dispunea standard de trac\xc8\x9biune integral\xc4\x83. Cu acest motor putea atinge 100 km/h cu start de pe loc \xc3\xaen 6,8 sec. \xc8\x99i o vitez\xc4\x83 maxim\xc4\x83 de 245 km/h. Pre\xc8\x9bul variantei turbo ajungea la 49 980 DM._NEWLINE_\xe2\x96\xa0 1993_NEWLINE__NEWLINE_Pentru a s\xc4\x83rb\xc4\x83tori succesul modelului Opel Calibra designerii Opel lanseaz\xc4\x83 prima dintre cele \xc8\x99apte edi\xc8\x9bii speciale: COLOR EDITION. Aceste ma\xc8\x99ini au beneficiat de culori exterioare mai pu\xc8\x9bin uzuale \xc8\x99i dot\xc4\x83ri suplimentare. Preocupa\xc8\x9bi de siguran\xc8\x9b\xc4\x83 de la \xc3\xaenceputul produc\xc8\x9biei, inginerii Opel adaug\xc4\x83 Calibrei pe lista de echipamente standard: bare de protec\xc8\x9bie montate \xc3\xaen u\xc8\x99i pentru impact lateral \xc8\x99i airbag pentru \xc8\x99ofer._NEWLINE_\xe2\x96\xa0 1994_NEWLINE__NEWLINE_La c\xc8\x9boli ani de la lansare se produc c\xc3\xa2teva modific\xc4\x83ri importante \xc3\xaen familia Opel Calibra: se lanseaz\xc4\x83 un model cu motor V6 de 2.5 litri \xc8\x99i 170 CP (125 kW); acest motor V6 este primul din seria motoarelor Ecotec, fiind urmat la scurt timp de varianta Ecotec 16V de 136 CP care a \xc3\xaenlocuit modelul 16V de 150 CP. Pre\xc8\x9bul modelului V6 la lansare a fost de 49.880 DM._NEWLINE_De asemenea interiorul beneficiaz\xc4\x83 de un mic facelift, este introdus ca standard airbagul pentru pasager, se monteaz\xc4\x83 cadrane albe \xc8\x99i dou\xc4\x83 ceasuri indicatoare (care m\xc4\x83soar\xc4\x83 presiunea uleiului \xc8\x99i voltajul bateriei)._NEWLINE_Pentru a revigora v\xc3\xa2nz\xc4\x83rile Opel lanseaz\xc4\x83 coupe-ul de talie mic\xc4\x83 Tigra, care s-a v\xc3\xa2ndut \xc3\xaen 68.000 de exemplare \xc3\xaen primul an._NEWLINE_\xe2\x96\xa0 1996_NEWLINE__NEWLINE_Aproape de finalul "carierei" Opel Calibra a reu\xc8\x99it s\xc4\x83 dob\xc3\xa2ndeasc\xc4\x83 un titlu extrem de important pentru o ma\xc8\x99in\xc4\x83 sport: campioan\xc4\x83 \xc3\xaen concursul german de superturisme, numit Deutsche Tourenwagen Meisterschaft (DTM). Pilotul Manuel Reuter s-a clasat pe primul loc \xc3\xaen DTM cu nou\xc4\x83 victorii, aduc\xc3\xa2nd totodat\xc4\x83 \xc8\x99i titlul la constructorii Opel. Ma\xc8\x99ina utilizat\xc4\x83 a fost o Calibra V6 modificat\xc4\x83, cu un motor de 2,5 litri normal aspirat care dezvolta aproximativ 500 CP (368 kW) la 11 650 rota\xc8\x9bii pe minut, cu trac\xc8\x9biune 4x4 permanent\xc4\x83, cutie \xc3\xaen \xc8\x99ase trepte semi-automat\xc4\x83, jante de 19 \xc8\x9boli, \xc8\x99i care c\xc3\xa2nt\xc4\x83rea 1040 kg._NEWLINE_\xe2\x96\xa0 1997_NEWLINE__NEWLINE_Ultimul an de produc\xc8\x9bie pentru Calibra a adus o ultim\xc4\x83 edi\xc8\x9bie special\xc4\x83, lansat\xc4\x83 pentru a s\xc4\x83rb\xc4\x83tori succesul modelului, dar \xc8\x99i ie\xc8\x99irea din produc\xc8\x9bia de serie: Last Edition. Variantele Last Edition aveau ca dot\xc4\x83ri standard c\xc3\xa2teva atribute vizuale \xc8\x99i tehnice precum jante BBS pe 16 \xc8\x9boli, suspensie sport, tapi\xc8\x9berie din piele \xc8\x99i aer condi\xc8\x9bionat. Motoarele utilizate pe aceast\xc4\x83 edi\xc8\x9bie limitat\xc4\x83 au fost Ecotec-ul de doi litri \xc8\x99i 136CP/100kW \xc8\x99i Ecotec-ul de 2,5 litri V6 \xc8\x99i 170CP/125kW.\n_START_SECTION_\nProduc\xc8\x9bie\n_START_PARAGRAPH_\nOpel Calibra a fost fabricat\xc4\x83 \xc3\xaentre anii 1990-1997 \xc8\x99i a fost v\xc3\xa2ndut\xc4\x83 \xc3\xaen 238164 unit\xc4\x83\xc8\x9bi.\n_START_SECTION_\nModele\n_START_PARAGRAPH_\n\xe2\x97\x8f Classic_NEWLINE__NEWLINE_\xe2\x97\x8f Color Edition_NEWLINE__NEWLINE_\xe2\x97\x8f DTM_NEWLINE__NEWLINE_\xe2\x97\x8f Cliff_NEWLINE__NEWLINE_\xe2\x97\x8f Keke Rosberg_NEWLINE__NEWLINE_\xe2\x97\x8f Irmscher_NEWLINE__NEWLINE_\xe2\x97\x8f Young (1995-1996)_NEWLINE__NEWLINE_\xe2\x97\x8f Last Edition (1997)\n_START_SECTION_\nMotoare\n_START_PARAGRAPH_\nC20NE - 2.0 8v 115 CP (85kw) \xc3\xaentre anii 1990-1996_NEWLINE_C20XE - 2.0 16v 150 CP (110kw) \xc3\xaentre anii 1990-1994_NEWLINE_C20LET - 2.0 16v Turbo 204 CP (150kw) \xc3\xaentre anii 1992-1996_NEWLINE_C25XE - 2.5 V6 24v 170 CP (125kw) \xc3\xaentre anii 1993-1996_NEWLINE_X20XEV - 2.0 16v 136 CP (100kw) \xc3\xaentre anii 1994-1997_NEWLINE_X25XE - 2.5 V6 24v 170 CP (125kw) \xc3\xaen anul 1997\n_START_SECTION_\nTransmisii\n_START_PARAGRAPH_\nMotorul C20NE, 2.0 8v 115CP, a beneficiat de urm\xc4\x83toarele transmisii:_NEWLINE__NEWLINE_\xe2\x96\xa0 \xc3\xaentre anii 1990-1993 - F16 CR (Close Ratio - rapoarte scurte, model sportiv), F16 WR (rapoarte lungi). Doar F16 WR a fost oferita \xc8\x99i \xc3\xaen versiunea 4x4;_NEWLINE__NEWLINE_\xe2\x96\xa0 \xc3\xaentre anii 1994-1996 - F18 (oferit\xc4\x83 doar \xc3\xaen versiune trac\xc8\x9biune fa\xc8\x9b\xc4\x83)_NEWLINE_Motorul C20XE, 2.0 16v 150CP, a beneficiat de cutia de viteze F20, oferit\xc4\x83 \xc8\x99i \xc3\xaen versiune 4x4_NEWLINE_Motorul C20LET, 2.0 16v Turbo 204CP, a beneficiat de cutia de viteze F28, oferit\xc4\x83 doar \xc3\xaen versiune 4x4_NEWLINE_Motorul X20XEV, 2.0 16v 136CP, a beneficiat de cutia de viteze F18, oferit\xc4\x83 doar \xc3\xaen versiune trac\xc8\x9biune fa\xc8\x9b\xc4\x83_NEWLINE_Motorul C25XE/X25XEV, 2.5 V6 24v 170CP, a beneficiat de cutia de viteze F25, oferit\xc4\x83 doar \xc3\xaen versiune trac\xc8\x9biune fa\xc8\x9b\xc4\x83\n_START_SECTION_\nDot\xc4\x83ri\n_START_PARAGRAPH_\nOpel Calibra a avut o list\xc4\x83 de dot\xc4\x83ri foarte generoas\xc4\x83, at\xc3\xa2t din punct de vedere al siguran\xc8\x9bei c\xc3\xa2t \xc8\x99i al confortului. Pentru modelele de v\xc3\xa2rf (2.0 turbo si V6) lista op\xc8\x9bionalelor era oferit\xc4\x83 standard_NEWLINE_La capitoulul siguran\xc8\x9b\xc4\x83:_NEWLINE__NEWLINE_\xe2\x97\x8f standard: servodirec\xc8\x9bie, servofr\xc3\xa2n\xc4\x83, ABS, suspensie independent\xc4\x83 pe toate cele 4 ro\xc8\x9bi, discuri fr\xc3\xa2n\xc4\x83 pe toate ro\xc8\x9bile, b\xc4\x83ri protec\xc8\x9bie impact lateral (\xc3\xaencep\xc3\xa2nd cu 1993), airbag \xc8\x99ofer (\xc3\xaencep\xc3\xa2nd cu 1993), airbag pasager (\xc3\xaencep\xc3\xa2nd cu 1994)_NEWLINE__NEWLINE_\xe2\x97\x8f op\xc8\x9bional: traction control, proiectoare cea\xc8\x9b\xc4\x83, check control (sistem ce avertiza \xc8\x99oferul dac\xc4\x83: pl\xc4\x83cu\xc8\x9bele de fr\xc3\xa2n\xc4\x83 sunt uzate, nivel lichid r\xc4\x83cire sc\xc4\x83zut, nivel ulei motor sc\xc4\x83zut, bec de la far/stop ars, nivel lichid parbriz sc\xc4\x83zut, avertizare \xc8\x99ofer pentru nepurtare centur\xc4\x83 siguran\xc8\x9b\xc4\x83), alarm\xc4\x83 cu senzori de mi\xc8\x99care_NEWLINE_La capitolul confort:_NEWLINE__NEWLINE_\xe2\x97\x8f standard: scaune sport, oglinzi electrice \xc3\xaenc\xc4\x83lzite, sistem audio cu 6 difuzoare (modelele Young aveau sistem BOSE cu woofer \xc3\xaencorporat \xc3\xaen \xc8\x9bolinta ro\xc8\x9bii de rezerv\xc4\x83)_NEWLINE__NEWLINE_\xe2\x97\x8f op\xc8\x9bional: geamuri electrice, trap\xc4\x83 electric\xc4\x83, tapiserie piele crem sau neagr\xc4\x83, scaune \xc3\xaenc\xc4\x83lzite, aer condi\xc8\x9bionat sau climatronic (modele special fabricate pentru Italia \xc8\x99i Spania), computer de bord cu urm\xc4\x83toarele func\xc8\x9bii: temperatura exterioar\xc4\x83, autonomie, vitez\xc4\x83 medie, consum mediu, consum instantaneu, cronometru \xc8\x99i ceas digital, \xc3\xaenchidere centralizat\xc4\x83, reglaj faruri electric, lumin\xc4\x83 ambiental\xc4\x83 \xc3\xaencorporat\xc4\x83 la parasolare'